section_heading: Stanislav Petrov i lažna uzbuna iz rujna 1983
paragraph_text: U takvoj atmosferi paranoje, 26. rujna 1983. u sovjetskom postrojenju za rano uzbunjivanje Serpukhov-15 nadomak Moskve upalio se alarm koji je označavao da je iz Amerike lansirano 5 interkontinentalnih balističkih projektila Minuteman. Nakon pregledavanja satelitskih snimki osoblje nije bilo potpuno sigurno jesi li projektili lansirani ili ne. Pukovnik Stanislav Petrov, koji je tada bio na smjeni, po proceduri je trebao obavijestiti državni vrh kako bi Andropov donio odluku o uzvratnom udaru. Petrov je prosudio da je riječ o grešci sustava zaključivši da u slučaju stvarnog napada ne bi bilo lansirano samo 5 projektila, već čitava salva. Iako se pokazalo da je bio u pravu, Petrov je kasnije smijenjen jer navodno nije zapisao u dnevnik što se dogodilo. Sisteme za uzbunjivanje je, čini se, upalio odraz sunca koji se od oblaka odbio u satelit.<ref>